劉德秀縣丞凢五和前篇僕亦五次其韻  其四
作者：周紫芝
朝代：宋

paragraphs: 念昔居上國，春薺賣作斤。
那得千金嚢，可買百濯薫。
一爲道院主，坐空朱墨文。
清笳咽悲壯，濃篆横披紛。
幽意可略喜，老倦復小勤。
詩如水得風，自然偶成紋。
香亦旋變滅，頗類無心雲。
丞哉兩松篇，時出水麝芬。
鏤冰納蔬腸，争洗三韭葷。
敏手不可敵，勝妙昔未聞。
豈不勝兒女，呢呢相怨恩。
人生如此少，爐烟且氤氲。